**Hortobágy Község Önkormányzatának 7. sz. napirend**

**Polgármesterétől**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a képviselő-testület 2022. december 19-ei rendkívüli, nyilvános ülésére**)**

**Tárgy:** Az önkormányzat szervezeti és működési szabályzatáról szóló 10/2021. (VI.30.) önkormányzati rendelet módosítása

*Tisztelt Képviselő-testület!*

Az Ügyrendi- Szociális és Oktatási Bizottság 2022. november 2. napján tartott rendkívüli bizottsági ülésén a bizottság elnöke kezdeményezte, hogy a Képviselő-testület bizottságainak számát csökkentsük le a jogszabályi kötelezettség szerinti legalacsonyabbra és erről az SzMSz módosításról készítsünk előterjesztést, hogy a módosítás 2023. január 1. napjával hatályba is lépjen.

A jelen módosítás alkalmával kivezethető a rendeletből a hatályon kívül helyezett jogszabályra történő merev hivatkozás, s a helyébe rugalmas hivatkozás kerül. (Az állategészségügyről szóló 1995. évi XCI. törvény)

Továbbá a képviselői névváltozás is átvezetésre kerül.

Kérem a Tisztelt Képviselő-testületet, hogy az előterjesztést és a mellékelt rendelet-tervezetet megtárgyalni, az önkormányzat szervezeti és működési szabályzatáról szóló 10/2021. (VI.30.) önkormányzati rendelet módosításáról szóló rendeletet megalkotni szíveskedjen.

**Hortobágy, 2022. december 12.**

 **Jakab Ádám András**

polgármester

Az előterjesztést törvényességi szempontból ellenőrizte:

 **dr. Koroknai-Bokor Erzsébet**

kirendeltség-vezető